संस्कृत में शराब के लिए शब्द ‘मय’ न होकर ‘मद्य’ है। मद्य में “म” और “य” बीच में यदि ‘द’ (हलंत) को नज़र-अंदाज़ कर दिया जाए तो यह भी “मय” ही हो जाता है। क्या पता ऐसा ही हुआ हो और “मद्य” टहलता टहलता अरब और फारस में पहुँच गया हो तथा वहां उसने ही ‘मय’ का रूप धारण कर लिया हो ! लेकिन संस्कृत में भी ’मय’ अनुपस्थित नहीं है। संस्कृत में ‘मय’ (य -हलन्त) का अर्थ ‘शीघ्र जाने’ से है। शायद इसीलिए ऊंट, खच्चर घोड़ा आदि को मय कहा गया है। ‘मय’ का एक अर्थ संस्कृत में आराम या चैन से भी है। ( क्या इसलिए कि चैन भी टिकता कहाँ है, जल्दी ही चला जाता है !)